किसान बोले- साहब! मदद करो, हम तो बर्बाद हो गए
राजसमंद| केंद्रीयअध्ययन दल ने गुरुवार को राजसमंद जिले के खराबा प्रभावित एक दर्जन गांवों का दौरा किया और ग्रामीणों एवं काश्तकारों से दल के सदस्य सीधे रूबरू हुए और खराबे की विस्तृत जानकारी ली। इससे पूर्व दल ने कलेक्ट्रेट सभागार में जिला अधिकारियों की बैठक ली और खरीफ फसल में हुए खराबे की भी जानकारी ली।
राष्ट्रीय सहकारिता विकास निगम की प्रबन्ध निदेशक वसुधा मिश्रा के नेतृत्व में आए केंद्रीय दल ने गुरुवार को जिले की राजसमंद तहसील के ज्यादा खराबा प्रभावित ग्राम भावा, मादड़ी, घाटी, कुंवारिया, गाडरियावास एवं वासनी तथा आमेट तहसील के लोढिय़ाना, गलवा, साकरोदा आदि गांवों का दौरा किया।
उन्होंने गलवा गांव में काश्तकारों एवं ग्रामीणजनों से सीधे बातचीत की। ग्रामीणों ने बताया कि यहां बारिश के बराबर होने से खराबा 80 से अधिक प्रतिशत हुआ है और काश्त की जाने वाली दोनों फसलें पानी के अभाव में नहीं मिल पाई है इसके साथ ही पशुओं के लिए चारे एवं पानी की भी समस्या होने लगी है। ग्रामीणों ने बताया कि मनेरगा योजना में सौ दिवस का कार्य पूर्ण कर लिया है, उन्हें अब रोजगार की भी जरूरत है। इस पर प्रबन्ध निदेशक ने उपस्थित एडीएम बृजमोहन बैरवा को राहत प्रदान करने के निर्देश दिए।
समस्या चारों ओर है
केंद्रीयदल ने इसके पश्चात राजसमंद के वासनी ग्राम में करीब 80 फीट सूखे कुएं को भी देखा। सूखे खेत खलिहान एवं तालाब देखकर प्रबंध निदेशक ने कहा कि चारों ओर खराबे की समस्या है। कुंवारिया में उन्होंने मदनलाल के सूखे खेत में जाकर वस्तुस्थिति देखी और वर्तमान में रोजगार के लिए किए जा रहे प्रयासों की जानकारी ली। इस गांव में पर्याप्त बारिश नहीं होने से खेत-तालाब सूखे है और पानी के अभाव में दो बार ली जाने वाली फसलें नहीं ली जा सकी। इस अवसर पर केन्द्रीय अध्ययन दल के सदस्यों सहित कार्यवाहक जिला कलक्टर बृजमोहन बैरवा, सहित कई विभागों के अधिकारी उपस्थित थे।
कुंवारिया। केंद्रीय अध्ययन दल की बसुधा मिश्रा अधिकारियों से ग्रामीणों चर्चा करते हुए।
hin_Deva hin_Deva hin_Deva hin_Deva hin_Deva hin_Deva hin_Deva